《和许深父转运判官韵二首》
宋代·袁说友

诗里论交淡淡情，个中风味不胜清。
锦囊著句知才尽，山色逢人作意明。
已觉头颅侵晚景，尚堪风月快余生。
与君握手关心处，愧乏琅玕腹可呈。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。